ไรซ์ (วงดนตรี)

ไรซ์ (เกาหลี: ; อาร์อาร์: "Raijeu"; เอ็มอาร์: "Raijŭ"; เขียนเป็นตัวพิมพ์ใหญ่ทั้งหมดออกเสียงว่า "Rise") เป็นบอยแบนด์เกาหลีใต้ ก่อตั้งโดยเอสเอ็มเอนเตอร์เทนเมนต์ ประกอบด้วยสมาชิกจำนวนหกคนคือ โชทาโร, อึนซ็อก, ซ็องชาน, ว็อนบิน, โซฮี และแอนตัน (เดิมทีวงนี้มีสมาชิก 7 คน ซึงฮัน ออกจากวงในวันที่ 13 ตุลาคม 2024) เปิดตัวอย่างเป็นทางการเมื่อวันที่ 4 กันยายน 2023 ด้วยอัลบั้มเดี่ยวชื่อ ""
ชื่อ.
ชื่อวง RIIZE มาจากการรวมคำว่า "Rise" ที่หมายถึงการเติบโต และ "Realize" ที่หมายถึงทำให้เป็นจริง ดังนั้น "RIIZE" จึงมีความหมายถึงทีมที่เติบโตไปด้วยกันและทำให้ฝันเป็นจริง
ประวัติ.
2020-2023: กิจกรรมก่อนเดบิวต์.
สมาชิก โชทาโร่ และ ซองชาน เคยเดบิวต์เป็นบอยแบนด์วงเอ็นซีทีสังกัดเอสเอ็ม โดยเปิดตัวเป็นส่วนหนึ่งของวงเมื่อเดือนตุลาคม 2020 และเอสเอ็มเอนเตอร์เทนเมนต์ได้เปิดตัว โชเฮย์, อึนซอก และซึงฮัน เป็นสมาชิกของเอสเอ็มรุกกีส์ในเดือนวันที่ 1 กรกฎาคม 2022 และประกาศว่าพวกเขาจะแสดงในรายการเรียลลิตี้ "Welcome to NCT Universe" ในเดือนพฤศจิกายน 2022 โดยมี โชทาโร่ และซองชาน เป็นผู้ดำเนินรายการ
มีการกล่าวถึงบอยแบนด์ใหม่ของเอสเอ็มเป็นครั้งแรกเมื่อวันที่ 3 กุมภาพันธ์ 2023 เมื่อเอสเอ็มได้เผยแพร่วิดีโอรายละเอียดแผนการในอนาคตของบริษัทกับเอสเอ็ม 3.0 พวกเขาอธิบายว่าวงนี้จะเดบิวต์ในไตรมาสที่สี่ของปี 2023 โดยเป็นโปรเจกต์ที่นำโดย ทัก ยัง-จุน ตำแหน่งกรรมการผู้อำนวยการฝ่ายปฏิบัติการของเอสเอ็มเอนเตอร์เทนเมนต์
เมื่อวันที่ 24 พฤษภาคม 2023 เอสเอ็มได้เผยแพร่วิดีโอเกี่ยวกับแผนการในอนาคตสำหรับวง โดยประกาศว่า โชทาโร่ และซองชาน จะออกจากเอ็นซีที เพื่อเข้าร่วมเป็นส่วนหนึ่งของวง รวมถึง อึนซอก และซึงฮัน จะเดบิวต์ด้วยเช่นกัน แต่โชเฮจะไม่เข้าร่วมการเดบิวต์ในครั้งนี้ เมื่อวันที่ 11 กรกฎาคม 2023 มีการรายงานว่าบอยแบนด์ที่มีสมาชิก 7 คนกำลังถ่ายทำมิวสิกวิดีโอสำหรับการเดบิวต์ในเดือนกันยายนตามที่คาดการณ์ไว้ เพื่อตอบสนองต่อสื่อที่รายว่า แอนตัน ลูกชายของ อี ยุน-ซัง จะหนึ่งในสมาชิกที่ของวง เอสเอ็มกล่าวว่าพวกเขาจะเปิดเผยข้อมูลเกี่ยวกับวงในวันที่ 1 สิงหาคม และเมื่อวันที่ 31 สิงหาคม เอสเอ็มได้ยืนยันชื่อวงอย่างเป็นทางการว่า "RIIZE" และจะเดบิวต์อย่างเป็นทางการในเดือนกันยายน ทั้งนี้ โปรไฟล์สมาชิกทั้ง 7 คนไปเผยแพร่ผ่านแพลตฟอร์มอินสตาร์แกรมของวงเมื่อวันที่ 1 สิงหาคม 2023
2023: เดบิวต์, "Talk Saxy" และซึงฮันพักกิจกรรม.
เมื่อวันที่ 7 สิงหาคม 2023 เอสเอ็มเอนเตอร์เทนเมนต์ได้ประกาศว่าวงจะเดบิวต์ในวันที่ 4 กันยายน ด้วยซิงเกิลอัลบั้มชุดแรก Get A Guitar ซึ่งสามารถขายอัลบั้มได้มากกว่าหนึ่งล้านชุดในสัปดาห์แรกตั้งแต่เดบิวต์ ทำให้มียอดขายอัลบั้มของสัปดาห์แรกมากที่สุดเป็นอันดับ 2 ของอัลบั้มเดบิวต์วงรุกกีส์
เมื่อวันที่ 19 สิงหาคม ไรซ์ได้ปล่อยเว็บนิยาย Rise & Realize ก่อนการเดบิว์ของวง โดยร่วมมือกับกาเกาเอ็นเตอร์เทนเมนต์และก่อนการเดบิวต์ไรซ์ได้แสดงซิงเกิล "Memories" และ "Siren" ที่เคคอนแอลเอในวันที่ 20 สิงหาคม และไรซ์ปล่อยซิงเกิลก่อนเดบิวต์ "Memories" ในวันที่ 21 สิงหาคม เอสเอ็มเอนเตอร์เทนเมนต์ได้ประกาศเมื่อวันที่ 4 กันยายนว่าไรซ์ได้เซ็นสัญญากับอาร์ซีเอเรเคิดส์สำหรับการโปรโมตและทำกิจกรรมในสหรัฐอเมริกา และได้มีการประกาศชื่อแฟนคลับอย่างเป็นทางการของไรซ์ว่า "Sunz" ในงานเปิดตัว "Riizing Day: Riize Premiere" และได้เปลี่ยนเป็น "Briize" เมื่อผ่านไป 2 วันเนื่องจากการตีความเชิงลบที่อาจเกิดขึ้นได้จากชื่อ "Sunz" และเมื่อวันที่ 7 กันยายน ได้เดบิวต์วงอย่างเป็นทางการในรายการเอ็มเคาน์ดาวน์ของเอ็มเน็ต โดยการแสดง Get A Guitar, Memories และ Siren
เมื่อวันที่ 22 ตุลาคม มีการประกาศว่าไรซ์จะคัมแบ็กครั้งแรกด้วยซิงเกิล "Talk Saxy" ในวันที่ 27 ตุลาคม
เมื่อวันที่ 22 พฤศจิกายน เอสเอ็มได้ประกาศว่าซึงฮันจะถูกพักงานอย่างไม่มีกำหนดเนื่องจากข่าวลือเกี่ยวกับเขา และเนื่องด้วยปัญหานี้ ทำให้เอสเอ็มประกาศว่า พวกเขากำลังวางแผนที่จะยื่นร้องเรียนต่อตำรวจและพิจารณาใช้มาตรการทางกฎหมายเพิ่มเติมสำหรับผู้ที่เผยแพร่ข้อมูลเท็จและจงใจทำให้เกิดความเข้าใจผิด
2024-ปัจจุบัน: "Love 119", เดบิวต์ญี่ปุ่น และ Riizing.
เมื่อวันที่ 5 มกราคม 2024 ไรซ์ได้ปล่อยซิงเกิล "Love 119" และได้รับรางวัลจากรายการเพลงเป็นครั้งแรกของพวกเขาในวันที่ 18 มกราคม จากรายการเอ็มเคาน์ดาวน์ของเอ็มเน็ต และในวันที่ 21 มกราคมจากรายการอินกีกาโยของเอสบีเอส ทั้งนี้ ในวันที่ 24 มกราคม ได้ปล่อยซิงเกิลเป็นภาษาญี่ปุ่น ซึ่งนับเป็นการเดบิวต์ในญี่ปุ่นเป็นครั้งแรก
ไรซ์ปล่อยเพลง "Siren" เวอร์ชันเต็มในวันที่ 3 เมษายน โดยซิงเกิลนี้เป็นส่วนหนึ่งของมินิอัลบั้มชุดแรก Riizing ที่จะเปิดตัวในวันที่ 17 มิถุนายน พวกเขาได้ปล่อยอีก 4 ซิงเกิลก่อนการเปิดตัวมินิอัลบั้ม ได้แก่ "Impossible" ในวันที่ 18 เมษายน และ "9 Days", "Honestly" และ "One Kiss" ในวันที่ 29 เมษายน และได้ประกาศแฟนคอนทัวร์ของวง Riizing Day โดยมีกำหนดการแสดงในวันที่ 4 พฤษภาคม - 31 สิงหาคม รวม 9 ประเทศ
เมื่อวันที่ 2 กันยายน เอสเอ็มได้ประกาศว่าไรซ์จะปล่อยมินิอัลบั้มรีแพกเกจครั้งแรก Riizing: Epilogue ในวันที่ 4 กันยายน พร้อมซิงเกิลหลัก "Combo" และถือเป็นวันครบรอบเดบิวต์ของวงอีกด้วย
ภาพรวม.
ไรซ์ได้รับการแนะนำให้รู้จักในฐานะวงที่มุ่งเน้นไปที่แนวเพลงอีโมชันนัลป็อป ซึ่งเป็นแนวเพลงที่ไม่เหมือนใคร โดยจะแสดงอารมณ์ที่หลากหลายผ่านบทเพลงที่รวบรวมแรงบันดาลใจจากประสบการณ์ดนตรีในชีวิตประจำวัน
สมาชิก.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />